કૃષિ વિભાગના ટેકાના ભાવના નિયમોનુંસાર સરકારે ૬.૫ લાખ ટન મગફળીની ખરીદી કરવી પડી. હાલમાં ટેકાના ભાવને આધારે સરકાર ખેડૂતોને પ્રતિ મણ ૨૦૦ રૂપિયા સબસિડી અપાશે. અામ અેક મણે 200 રૂપિયા ટને 10,000 રૂપિયા એટલે ૬.૫ લાખ ટનની ખરીદી પાછળ ૬૫૦ કરોડ રૂપિયાની મગફળીની ખરીદી થશે. સામે મગફળી ખરીદી બાદ જાળવણી, વ્યાજ, સાચવણી, બારદાન, તોલાઈ, ચડાઈ, ઉતરાઈ, પરિવહન , ગોડાઉન ભાડુ અને પગાર સહિત ૨૫૦ રૂપિયા ખર્ચ થવાની સંભાવના છે. અામ સરકાર 6.5 લાખ ટનની ખરીદી બાદ 850 કરોડ રૂપિયાનો ખર્આચ કરશે. મગફળીની ટેકાના ભાવે ખરીદી માટે સરકારને 1400 કરોડથી વધુનો ખર્ચ થવાની શકયતા છે. ગુજરાતમા અા વર્ષે 14.68 લાખ હેક્ટરમાં મગફળીની ખેતી થઈ છે. સરકારે મગફળીની કોઈ પણ ભાંજગડમાં પડ્યા વિના ખેડૂતોને પૈસા અાપવાનું નક્કી કર્યું હોત તો પણ દિવાળીમાં દરેક ખેડૂતના ખાતામાં ૧૦ હજાર રૂપિયા બોનસ જમા કરાવી શકાઈ હોત. અા અંગે રજૂઅાતો પણ થઈ હતી પણ સરકારે ધ્યાને લીધી ન હતી. ખેડૂતને પ્રતિ મણ રૂપિયા 200 અોછા મળી રહ્યાં છે. અા 10 હજાર બોનસમાં અેક ખેડૂત 50 મણ સુધી અોછા ભાવ મળ્યા હોત તો ખેડૂતને સરભર થવાનો મોકો હતો અને મગફળીની વાવણી કરનાર 8થી 9 લાખ ખેડૂતને લાભ મળ્યો હોત તે મોટી વાત હતી. રૂપાણી સરકાર પાસે અા મોકો પણ હતો પરતું સરકારે ટેકાના ભાવે ખરીદી કરવાનો નિર્ણય લીધો હતો.